

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΜΑΓΝΗΣΙΑΣ Bόλος 4 / 6 /2024**

**ΔΗΜΟΣ ΒΟΛΟΥ Αριθ. Πρωτ.:47182**

**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΠΡΟΜΗΘΕΙΩΝ**

Πληροφορίες: Βασιλείου Απ.

Τηλέφωνο: 2421350101, 2421350165

Email: a.vasiliou@volos-city.gr

Διεύθυνση: Πλατεία Ρήγα Φεραίου,

Τ.Κ. 38333, Βόλος

**ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΑΣ**

**«Υπηρεσία αποκατάστασης και συντήρησης στο υπόγειο του κτιρίου ΣΠΙΡΕΡ λόγω των ζημιών που προκλήθηκαν από τις πλημύρες του Σεπτεμβρίου 2023».**

Ο Δήμος Βόλου προτίθεται να αναθέσει την ανωτέρω υπηρεσία για την κάλυψη των αναγκών της Διεύθυνσης Υπηρεσίας Δόμησης σύμφωνα με τη σχετική **τεχνική μελέτη**, η οποία διαβιβάστηκε με το υπ’ αριθ. πρωτ. 33694/2024 έγγραφο στο Τμήμα Προμηθειών και πιο αναλυτικά:

**ΤΕΧΝΙΚΗ ΜΕΛΕΤΗ**

**ΘΕΜΑ:** Υπηρεσία αποκατάστασης και συντήρησης στο υπόγειο του κτιρίου ΣΠΙΡΕΡ λόγω των ζημιών που προκλήθηκαν από τις πλημύρες του Σεπτεμβρίου 2023.

Λόγω των θεομηνιών Daniel και Elias πλημμύρισε ο υπόγειος χώρος του κτιρίου «ΣΠΙΡΕΡ» όπου τηρείται το αρχείο οικοδομικών αδειών της Δ/νσης Υπηρεσίας δόμησης. Μετά την άντληση των υδάτων και τον καθαρισμό του χώρου διαπιστώθηκε έχει δημιουργηθεί μούχλα σε όλες τις επιφάνειες (οροφή, τοιχοποιία, διαχωριστικά από γυψοσανίδα καθώς και σε μεγάλο τμήμα των φακέλων των οικοδομικών αδειών) επίσης έχει παρατηρηθεί διάβρωση σε κάποιες γυψοσανίδες. Προκειμένου να αντιμετωπισθούν τα παραπάνω προβλήματα θα πρέπει πραγματοποιηθούν οι παρακάτω εργασίες :

1. Απομάκρυνση όλων των φακέλων από τα ράφια απολύμανση και καθαρισμός αυτών και επανατοποθέτηση τους μετά το πέρας των εργασιών.
2. Οι Φάκελοι που έχουν επηρεασθεί από μούχλα θα πρέπει να μεταφερθούν σε ειδικά διαμορφωμένο χώρο στο ισόγειο του κτιρίου ΣΠΙΡΕΡ να στεγνώσουν και στη συνέχεια να επανατοποθετηθούν στη θέση τους.
3. Απόξεση όλων των επιφανειών (οροφή, τοίχοι, γυψοσανίδες) ,απομάκρυνση μούχλας και σαθρών προϊόντων από τον χώρο
4. Καθαρισμός, προετοιμασία & επεξεργασία όλων των επιφανειών με ειδικό προϊόν κατά της μούχλας
5. Αποκατάσταση γυψοσανίδων που έχουν διαβρωθεί λόγω της υγρασίας
6. Τελική επεξεργασία/βαφή όλων των επιφανειών

Το σύνολο της εργασίας πρέπει να αποπερατωθεί σε πενήντα εργάσιμες (50) ημέρες από την υπογραφή της σύμβασης.

Η Υπηρεσία κατατάσσεται στον ακόλουθο κωδικό του κοινού λεξιλογίου δημοσίων συμβάσεων (**CPV): 50800000-5 “Συντήρηση και επισκευή κτιρίων”**

**Κ.Α.Ε. 40.6261.017**

**\***

**ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ**

|  |  |  |  |  |  |
| --- | --- | --- | --- | --- | --- |
| Α/Α | **ΕΙΔΟΣ** | **Μ2** | **ΥΛΙΚΑ €** | **ΕΡΓΑΣΙΑ €** | ΣΥΝΟΛΟ€ |
| **Τίτλος CPV: 50800000-5** | | | | | |
| 1 | Απόξεση όλων των επιφανειών (οροφή, τοίχοι, γυψοσανίδες) ,απομάκρυνση μούχλας και σαθρών προϊόντων από τον χώρο | 750 Μ2 | 2.100 € | 4.500 € | 6.600 € |
| 2 | Καθαρισμός, προετοιμασία & επεξεργασία όλων των επιφανειών με ειδικό προϊόν κατά της μούχλας | 800 Μ2 | 800 € | 4.200 € | 5.000 € |
| 3 | Αποκατάσταση γυψοσανίδων που έχουν διαβρωθεί λόγω της υγρασίας | 250 Μ2 | 1.300 € | 2.600 € | 3.900 € |
| 4 | Τελική επεξεργασία/βαφή όλων των επιφανειών | 1650 Μ2 | 2.900 € | 7.600 € | 10.500 € |
| 5 | Απομάκρυνση όλων των φακέλων,απολύμανση/καθαρισμός και επανατοποθέτηση αυτών μετά το πέρας των εργασιών.  (Οι φάκελοι που έχουν επηρεασθεί από την υγρασία θα μεταφερθούν στο ισόγειο ) | Εργασία κατ αποκοπή | | | 4.000 € |
| **ΣΥΝΟΛΟ:** | | | | | 30.000 € |
| **ΦΠΑ 24 %:** | | | | | 7.200 € |
| **ΓΕΝΙΚΟ ΣΥΝΟΛΟ με ΦΠΑ 24%:** | | | | | 37.200 € |

**Γενικότερα θα πρέπει να ληφθούν όλα τα προβλεπόμενα από την κείμενη νομοθεσία μέτρα προστασίας, ασφάλειας και υγείας στο χώρο που θα πραγματοποιηθούν οι εργασίες.**

1. Ο ανάδοχος θα φέρει την ευθύνη για κάθε ατύχημα οφειλόμενο σε πλημμελή λήψη μέτρων ασφαλείας, του εργατοτεχνικού προσωπικού και όσων διέρχονται κοντά από τον χώρο εργασίας, γι' αυτό θα μεριμνά για την τοποθέτηση σημάτων κινδύνου. Επίσης ο ανάδοχος υποχρεούται με δική του ευθύνη να μεριμνήσει για τις σχετικές αδειοδοτήσεις από αρμόδιους φορείς – όταν και εφόσον αυτό απαιτείται.
2. Ο Ανάδοχος υποχρεούται χωρίς αμοιβή να λαμβάνει φωτογραφίες πριν, κατά και μετά την εκτέλεση των εργασιών σύμφωνα με τις οδηγίες της υπηρεσίας με δικές του δαπάνες, τις οποίες θα παραδώσει σε ηλεκτρονική μορφή.
3. Ο Ανάδοχος είναι αποκλειστικά υπεύθυνος για την φύλαξη, μεταφορά καθαρισμό και επανατοποθέτηση όλων των φακέλων των αδειών στην ίδια θέση μετά τον καθαρισμό τους.
4. Ο Ανάδοχος είναι αποκλειστικά υπεύθυνος για την μεταφορά όλων των φακέλων που έχουν αλλοιωθεί σε ειδικά διαμορφωμένο χώρο του ισογείου όπου θα γίνει ο καθαρισμός και το στέγνωμά τους
5. Θα πρέπει να διασφαλισθεί η μη καταστροφή των φακέλων και η εξασφάλιση αυτών.
6. Ο Ανάδοχος είναι αποκλειστικά υπεύθυνος για τη φύλαξη των μηχανημάτων, εργαλείων και υλικών, στο χώρο εκτέλεσης των εργασιών, για κάθε ατύχημα και σε μη εργάσιμες ώρες.
7. Θα γίνει αποκομιδή όλων των μπάζων που θα προκύψουν από τις καθαιρέσεις και όλες τις υπόλοιπες εργασίες που θα γίνουν σύμφωνα με τις προδιαγραφές ΑΕΕΚ με την ειδική σύμβαση διαχείρισης αποβλήτων Σ.Δ.Α.
8. Οι εργασίες θα πραγματοποιηθούν με έντεχνο τρόπο και με επίβλεψη της Υπηρεσίας.
9. Για την ανωτέρω υπηρεσία ισχύουν οι διατάξεις του Ν. 4412/2016 όπως τροποποιήθηκε και ισχύει.

|  |  |  |
| --- | --- | --- |
| **Ο ΣΥΝΤΑΞΑΣ** | **Η ΠΡΟΪΣΤΑΜΕΝΗ ΤΟΥ ΤΜΗΜΑΤΟΣ ΕΚΔΟΣΗΣ ΑΔΕΙΩΝ ΔΟΜΗΣΗΣ** | **Η ΠΡΟΪΣΤΑΜΕΝΗ ΤΗΣ Δ/ΝΣΗΣ ΥΠΗΡΕΣΙΑΣ ΔΟΜΗΣΗΣ** |

|  |  |  |
| --- | --- | --- |
| **ΑΠΟΣΤΟΛΟΣ ΚΟΡΟΛΗΣ ΒΙΟΜΗΧΑΝΙΚΟΥ ΣΧΕΔΙΑΣΜΟΥ ΠΕ** | **ΚΥΡΙΑΚΗ ΤΣΟΠΟΥΡΙΔΟΥ ΠΟΛΙΤΙΚΟΣ ΜΗΧΑΝΙΚΟΣ ΠΕ** | **ΕΛΕΝΗ ΜΠΑΚΟΓΙΑΝΝΗ ΠΟΛΙΤΙΚΟΣ ΜΗΧΑΝΙΚΟΣ ΠΕ** |

**Μαζί με την οικονομική προσφορά πρέπει να καταθέσετε:**

* **1.**Προς απόδειξη της μη συνδρομής των λόγων αποκλεισμού από τη συμμετοχή στη διαδικασία σύναψης σύμβασης **Ποινικό Μητρώο (τελευταίου τριμήνου)** ή Υπεύθυνη δήλωση της παρ. 4 του άρθρου 8 του Ν. 1599/86, στην οποία θα δηλώνεται ότι μέχρι την ημέρα υποβολής της προσφοράς :

- Δεν έχει εκδοθεί εις βάρος τους τελεσίδικη καταδικαστική απόφαση για έναν από τους ακόλουθους λόγους του άρθ. 73 παρ. 1 του Ν. 4412/2016 (συμμετοχή σε εγκληματική οργάνωση, δωροδοκία, απάτη, τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, παιδική εργασία και άλλες μορφές εμπορίας ανθρώπων).

**2.Βεβαίωση ότι είστε ενήμεροι ως προς τις φορολογικές υποχρεώσεις σας (φορολογική ενημερότητα).**

**3.Βεβαίωση ότι είστε ενήμεροι ως προς τις εισφορές κοινωνικής ασφάλισης** (κύριας και επικουρικής) σε όλους τους οργανισμούς ασφάλισης που υπάγεστε (**ασφαλιστική ενημερότητα**).

4. Επιπλέον, να μας προσκομίσετε και τα απαραίτητα νομιμοποιητικά έγγραφα ώστε να προκύπτει ο διαχειριστής και νόμιμος εκπρόσωπος του νομικού προσώπου (εφόσον ο ανάδοχος είναι εταιρεία).

Παρακαλείστε να καταθέσετε αυτοπροσώπως ή να αποστείλετε την προσφορά σας, **στην Διεύθυνση Οικονομικών του Δήμου Βόλου - Τμήμα Προμηθειών, Πλατεία Ρήγα Φεραίου, ΤΚ 38333 ΒΟΛΟΣ, έως την Δευτέρα 10/6/2024 και ώρα 14:00 μ.μ.**, **σε κλειστό φάκελο, με τα πλήρη στοιχεία της επωνυμίας σας και τον τίτλο της πρόσκλησης με τον αριθμό πρωτοκόλλου της. Η προσφορά θα πρέπει να πρωτοκολληθεί στο Πρωτόκολλο του Δήμου Βόλου.**

**Η αναπληρώτρια Προϊσταμένη**

**του Τμήματος Προμηθειών**

**Ζηνοβία Καντόλα**